Jurgis Hopenas

Jurgis Hopenas (, 1891 m. kovo 23 d. Kaunas – 1969 m. spalio 4 d. Torunė) – Lietuvos tapytojas, grafikas.

Biografija 
1913 m. studijavo Krokuvos dailės akademijoje. 1914-1920 m. gyveno Peterburge, nuo 1921 m. su pertraukomis studijavo Vilniaus universitete, nuo 1931 m. jame dėstė; nuo 1937 m. docentas. Dirbo Vilniaus mokslo bičiulių draugijos muziejuje. Nuo 1946 m. gyveno Lenkijoje, dėstė Torunės universitete, 1947-1961 m. Grafikos katedros vedėjas.

Kūryba 
Sukūrė ofortų ciklų istorine, buitine, urbanistine tematika (aplankai „Senasis Vilnius“ 1924 m., 1925 m., 1927 m., teatro dekoracijų, knygų iliustracijų, ekslibrisų, nutapė portretų, Vilniaus vaizdų. 1929-1932 m. restauravo Vilniaus universiteto P. Smuglevičiaus ir J. Lelevelio salių dekorą. 1933 m. sukūrė Trakų pilies freskų kopijų. 1938-1939 m. sgrafito technika dekoravo Vilniaus katedros Vyskupų koplyčią, 1942-1943 m. (su kitais) – Lentvario ir Perlojos bažnyčių, 1944 m. – Šv. Jokūbo ir Pilypo bažnyčios Vilniuje interjerą. Sukūrė Lietuvos istorinių vietovių dokumentinių fotografijų seriją. Jo kūriniams būdingas detalus piešinys, ryškūs baroko, vėlyvojo romantizmo bruožai.

Šaltiniai

Nuorodos 
 Jurgis Hopenas. Skaitmeninės kūrinių kopijos

Lietuvos tapytojai
Lenkijos pedagogai
Lietuvos grafikai
Lietuvos restauratoriai